Brahmasutra

Brahma Sūtras (Sanskrit: ब्रह्मसूत्राणि), juga dikenali sebagai Vedanta Sūtra (Sanskrit: वेदान्त सूत्र), Shariraka Sūtra, dan Bhikshu-sūtra,Swami Gambhirananda, Brahma Sutra Bhasya of Sankara adalah teks Sanskrit yang mengkritik dualisme metafizik falsafah Samkhya yang berpengaruh. Sebaliknya, ia menyintesis dan menyelaraskan idea-idea dan amalan-amalan berbeza dalam Upanishad tentang intipati kewujudan, dengan mengemukakan Brahman, yang menyerupai Tuhan, sebagai satu-satunya asal-usul dan intipati segala-galanya.

Ia dikaitkan dengan seorang bijaksana bernama Badarayana, juga dikenali sebagai Vyasa (penyusun). Namun, teks ini mungkin merupakan hasil sumbangan berperingkat oleh beberapa orang pengarang kepada sebuah karya purba, yang akhirnya menjadi sebuah teks yang disempurnakan sekitar tahun 400–450 M.Nakamura, Hajime (1989). A History of Early Vedānta Philosophy: Part 1. New Delhi: Motilal Banarsidass. ISBN 81-208-0651-4. Versi tertua mungkin telah dikarang antara 500 SM hingga 200 SM.Lochtefeld, James (2002), "Brahman", The Illustrated Encyclopedia of Hinduism, Vol. 1: A–M, Rosen Publishing, ISBN 978-0823931798 Beberapa orang sarjana menganggap 200 SM sebagai tempoh yang pasti.Collinson, Diane; Wilkinson, Robert (1994), Thirty-Five oriental Philosophers, Routledge

 Struktur Teks: 

 Brahma Sūtras terdiri daripada 555 ayat ringkas (sutras yang terbahagi kepada empat bab (adhyāya).Radhakrishna, Sarvepalli (1960). Brahma Sutra, The Philosophy of Spiritual Life
 Setiap bab dibahagikan lagi kepada empat bahagian kecil (pāda), yang mengandungi pelbagai topik (adhikarana).
 Fokus utama teks ini adalah pencapaian ilmu Brahman.

Sumber Pengetahuan: Teks ini menolak smriti sebagai sumber pengetahuan yang sahih dan menegaskan bahawa Upanishad Veda adalah satu-satunya sumber kebenaran yang tidak boleh dipertikaikan. Ia menggambarkan Brahman sebagai Realiti Metafizik yang sama untuk semua orang, walaupun wujud perbezaan perspektif dalam pendekatan meditasi (upasana) dan pengetahuan (vidya).

Nama-Nama Lain:

 Vedanta Sutra – kerana ia berkaitan dengan subjek Vedanta atau Upanishad.
 Shariraka Sutra – kerana ia membincangkan tentang Atman yang tinggal dalam badan (sharira).
 Uttara Mimamsa Sutra – kerana ia mengkaji bahagian terakhir (uttara) Veda, berbeza dengan Purva Mimamsa.
 Bhikshu Sutra – kerana ia khusus disarankan untuk kajian oleh golongan rahib (bhikshu).

Badarayana, Penulisnya

Tidak banyak yang diketahui tentang Badarayaṇa, penulis karya ini. Tradisi mengaitkannya dengan Vyasa, pengarang Mahabharata dan Purana. Namun, terdapat juga sarjana yang menganggap mereka sebagai individu yang berbeza dan menempatkan Badarayaṇa pada sekitar tahun 200 M.Swami Harshananda, A Concise Encyclopaedia of Hinduism

Tentang Karya Ini:

Brahma Sutras adalah satu karya penting yang meneroka Brahman (Tuhan atau Yang Mutlak) sebagaimana yang dijelaskan dalam Upanishad. Ia bertujuan menyelaraskan pelbagai perspektif tentang Brahman dan menghubungkannya dengan jiwa (Atman), sambil menekankan sifat tidak terpisah antara kedua-duanya.

 Ulasan Brahma Sūtra 
Berikut adalah senarai pengulas yang telah menghasilkan bhasya (ulasan) secara langsung terhadap Brahma Sūtras. Senarai ini mungkin berguna bagi pelajar falsafah Vedanta.[https://references.rkmm.org/external/manual/a-concise-encyclopaedia-of-hinduism/article/brahmas%C5%ABtras?p=03408e62817b3af3099725755af0978b04fddd5ece0745ea1b7f78cbb5508433 Swami Harshananda, A Concise Encyclopaedia of Hinduism]
Bhāṣyakāra (Pengulas)MasaAliran Vedanta1. Śaṅkara788-820 MAdvaita2. Bhaskara996-1061 MBhedabheda3. Yadavaprakasa1000 MBhedābheda4. Rāmānuja1017-1127 MViśiṣṭādvaita5. Madhva1238-1317 MDvaita6. NimbārkaKurun ke-13 MDvaitādvaita7. Śrīkaṇṭha1270 MŚaiva-viśiṣṭādvaita8. Śrīpati1400 MBhedābhedāt-maka-viśiṣṭādvaita9. Vallabha1473-1531 MŚuddhādvaita10. Shuka1550 MBhedavāda11. Vijnanabhikshu1550 MĀtma-brahmaikya-bhedavada12. Baladeva1725 MAcintya-bhedabheda

 Terjemahan 
Brahma Sūtras telah diterjemahkan ke dalam bahasa Jerman oleh Paul Deussen, dan ke dalam bahasa Inggeris oleh George Thibaut.https://www.gutenberg.org/ebooks/16295 Menurut De Bary dan Embree, terjemahan Thibaut adalah "mungkin terjemahan lengkap terbaik dalam bahasa Inggeris".William Theodore De Bary and Ainslie Embree (2013), A Guide to Oriental Classics, Columbia University Press, ISBN 978-0231066754, page 97

Vinayak Sakaram Ghate dari Institut Penyelidikan Oriental Bhandarkar telah melakukan analisis perbandingan terhadap ulasan-ulasan Brahma Sutra oleh Nimbarka, Ramanuja, Vallabhacharya, Adi Shankara, dan Madhvacharya secara terperinci. Dalam kesimpulannya, Ghate menyatakan bahawa ulasan seimbang oleh Nimbarka dan Ramanuja memberikan maksud yang paling dekat kepada Brahma Sūtras dengan mengambil kira kedua-dua jenis Sutra, iaitu sutra yang berbicara tentang kesatuan (oneness) dan sutra yang berbicara tentang perbezaan.

Antara terjemahan Brahma Sutra dalam bahasa Inggeris ialah:

 Sri Swami Shivananda, Brahma Sutras Text, Word to Word Meaning, Translation and Commentary,  The Divine Life Society, Himalaya
 George Thibaut, Brahma Sutras (Ramanuja) 1904 
 Swami Vireswarananda, Brahma Sutras, Advaita Ashrama. Mayavati, 1936

 Pengaruh 
Teks Brahma Sūtras telah memberikan kesan yang besar dan menjadi pusat kepada falsafah Vedanta, dan seterusnya kepada agama Hindu.Paul Deussen, The System of the Vedanta: According to Badarayana's Brahma-Sutras and Shankara's Commentary thereon, Translator: Charles Johnston, ISBN 978-1519117786, pages 20-21 

Banyak ulasan terhadap kitab asas Vedanta, iaitu Brahma Sūtras, telah ditulis oleh pengasas atau sarjana terkemuka dari pelbagai mazhab dalam agama Hindu. Ulasan-ulasan ini terus disampaikan hingga ke hari ini sebagai dokumen yang sangat penting dalam tradisi mazhab masing-masing.

 Sumber 

 Brahma Sutra Bhasya Of Shankaracharya Translated by Swami Gambhirananda (1972) 
 Swami Harshananda, A Concise Encyclopaedia of Hinduism, Brahma Sutras 
 Radhakrishna, Sarvepalli (1960). Brahma Sutra, The Philosophy of Spiritual Life
 Nakamura, Hajime (1989). A History of Early Vedānta Philosophy: Part 1. New Delhi: Motilal Banarsidass
 Vasudeo Mahadeo Apte, Brahma Sutra Sankara Bhashya English Translation (1960)

 Rujukan 
Kategori:Teks Hindu
Kategori:Teks Sanskrit
Kategori:Hinduisme